DA Den Europæiske Unions Tidende C 266/14

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2009/C 266/10

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen

ENHEDSDOKUMENT

RÅDETS FORORDNING (EF) Nr. 510/2006

»MELANZANA ROSSA DI ROTONDA«

EF-Nr.: IT-PDO-0005-0662-29.11.2007

BGB ( ) BOB ( X )

1. Produktets navn:

»Melanzana Rossa di Rotonda«

2. Medlemsstat eller tredjeland:

Italien

3. Beskrivelse af landbrugsproduktet eller fødevaren:

3.1. Produkttype (jf. bilag III):

Kategori 1.6.: Frugt, grøntsager og korn, også forarbejdet

3.2. Beskrivelse af produktet med betegnelsen »Melanzana Rossa di Rotonda«:

Den beskyttede oprindelsesbetegnelse (BOB) »Melanzana Rossa di Rotonda« anvendes på økotypen Melanzana Rossa di Rotonda, som kan spores tilbage til arten Solanum aethiopicum, almindeligt kendt som Melanzana Rossa (rød aubergine). Melanzana Rossa di Rotonda skal på tidspunktet for salg til konsum som friske auberginer have følgende egenskaber: Størrelse: længde op til 8 cm, tykkelse op til 8 cm, vægt op til 200 g. Farve og dækfarve: lys orangegrøn med sarte grønlige nuancer ved modningens begyndelse, dernæst stærk orangefarvet med anstrøg af lysende rød. Frugten: den intakte frugts udseende er frisk og sundt. Frugtkød: kødlignende konsistens, snitfladen bliver ikke mørk. Ren, uden synlige fremmedlegemer. Uden fremmed lugt og/eller smag. Fri for unormal ydre fugtighed.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Alle faser fra tilberedning til pakning og konservering skal finde sted i det i punkt 4 nævnte område til sikring af, at transport og håndtering foregår på en sådan måde, at frugterne ikke bliver stødt og stilkene ikke knækker, hvorved produktets organoleptiske egenskaber ændres uigenkaldeligt.

3.6. Særlige regler vedrørende udskæring, rivning eller emballering osv.:

Salg til konsum af BOB Melanzana Rossa di Rotonda skal finde sted som følger: det friske produkt skal udbydes til salg i beholdere fremstillet af plantemateriale, pap, net af genanvendeligt plast eller andre genanvendelige materialer, som er tilladt ifølge EF-forskrifterne. Når »Melanzana Rossa di Rotonda« BOB sælges til konsum i emballager af genanvendeligt plastiknet, må indholdet ikke veje over 1 kg.

3.7. Specifikke mærkningsregler:

Mærkningen på pakningen skal være forsynet med følgende angivelser i klare og læselige trykte bogstaver:

»Melanzana Rossa di Rotonda« og »denominazione d’origine protetta« eller forkortelsen »DOP« skrevet med større bogstaver end de andre angivelser: navn, firmabetegnelse og adresse på emballerings- eller producentvirksomheden; den faktiske produktmængde indeholdt i pakningen, udtrykt i overensstemmelse med de gældende regler; logoet. Der må ikke anføres andre beskrivende udtryk, herunder: »tipo«, »gusto«, »uso«, »selezionato«, »scelto« o.lign. (type, smag, brug, udsøgt udvalgt). Dog er det tilladt at anføre henvisninger til virksomheder, personnavne, firmanavne eller private mærker, blot de ikke er anprisende eller vildledende. Disse angivelser kan anføres på etiketten med bogstaver, der er højst halvt så høje og brede som dem, der benyttes til angivelse af den beskyttede geografiske betegnelse. Logoet er ovalt og er omkranset af en kant, der afgrænses med to koncentriske laksefarvede linjer på ydersiden og en enkelt laksefarvet linje på indersiden. Kantens bundfarve er hvid, og øverst står benævnelsen »Melanzana Rossa« og nederst »di Rotonda«. I den inderste oval er afbildet en stiliseret rød aubergine på lys laksefarvet bund. Frugtens farve varierer fra rød til orange og stilken fra mørk til lys grøn. Under ovalen står »Denominazione di Origine Protetta«.

4. Præcis afgrænsning af det geografiske område:

Området for produktion og pakning af BOB »Melanzana Rossa di Rotonda« omfatter følgende kommuner i provinsen Potenza: Rotonda, Viggianello, Castelluccio Superiore, Castelluccio Inferiore.

5. Tilknytning til det geografiske område:

5.1. Det geografiske områdes egenart:

Arealerne for dyrkning af »Melanzana Rossa di Rotonda« ligger i en dal, som tidligere var dækket af en sø, og som kan spores tilbage til kvartærtiden. Jorden er derfor af alluvial oprindelse, sandet og leret. Den er kølig, dyb og frugtbar og har en god vandoptagelsesevne. Klimaet er i det væsentlige mildt med rigelig nedbør i perioden oktober-maj.

5.2. Produktets specificitet:

Den egenskab ved »Melanzana Rossa di Rotonda«, som kvalitativt adskiller den klart fra andre auberginer dyrket i andre områder, er det lave indhold af chlorogensyre, som bevirker mørkfarvning af frugtkødet. Denne egenskab er vigtig for fødevare- og konservesindustrien, da frugtkødet forbliver hvidt i lang tid efter ituskæring. En anden vigtig egenskab er den tomatrunde form og den typiske orangerøde farve med brune/grønlige nuancer, som adskiller den tydeligt fra alle andre aubergine-arter.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Den vigtigste egenskab ved »Melanzana Rossa di Rotonda« er indholdet af chlorogensyre, som bevirker, at frugtkødet mørkfarves efter ituskæring. I dette produkt er mængden af denne syre (800 ppm) klart mindre end i alle de andre produkter tilhørende denne art (4 300 ppm). Denne egenskab er vigtig for fødevare- og konservesindustrien, da frugtkødet forbliver hvidt i lang tid efter ituskæring. En anden vigtig egenskab er den tomatrunde form og den typiske orangerøde farve med brune/grønlige nuancer. Disse egenskaber gør, at »Melanzana Rossa di Rotonda« er et enestående og originalt produkt, og der er belæg for, at denne plante, for Italiens vedkommende, lige siden 1940'erne udelukkende er blevet dyrket i det afgrænsede område (jf. punkt 4). Plantens tilpasning til områdets klimatiske forhold har fremmet dens spredning i en sådan grad, at den har vekselvirket med området og miljøet og således erhvervet sit særpræg. De direkte årsager til dette enestående præg og alle de kvalitative egenskaber er uden tvivl det særlige mikroklima (jf. punkt 5) og det naturlige dyrkningsmiljø i hjertet af Parco Nazionale del Pollino, som udmærker sig ved jordernes gode beliggenhed og gode kvalitet, det rene og »nyttebringende« vand fra kilder i selve parken og det milde klima, som det bevidnes af CIRELLI i dennes monografi fra 1853: Området har rigelige vandtilførsler … , som er stærkt nyttebringende for landbruget, og den flittige jordbruger fra Rotonda udnytter det på bedste vis, … jordbrugernes arbejdsomhed, det milde klima og jordernes beliggenhed og gode kvalitet giver bedre produktionsbetingelser. Produktionen er derfor er varieret og giver hvert år indbyggerne tilstrækkeligt udbytte til livets opretholdelse. Melanzana Rossa di Rotonda blev indført i kommunen Rotonda i begyndelsen af forrige århundrede af en gruppe borgere, som på deres tilbagevenden fra krigen i Afrika medbragte nogle eksemplarer af denne tomatlignende aubergineplante. Plantens tilpasning til miljøet i årenes løb har fremmet dens udbredelse og særlige egenskaber, som ikke blot adskiller den fra andre aubergine-arter, men også fra de auberginer i Afrika, som den oprindelig stammer fra, og som var orangerøde uden farvestriber og havde en mere aflang form. Melanzana Rossa di Rotonda har altid været spist (også konserveret i olie) som følge af den særlige, let skarpe smag og de særlige antioxidante egenskaber, og alle familierne har dyrket den i deres køkkenhave. Den årlige festival »Sagra della Melanzana Rotonda di Rotonda« i Rotonda har fortsat af tusindvis af besøgende og vidner om, at produktet finder stadig videre anvendelse i restaurationsbranchen, både lokalt og uden for regionen. I den traditionelle gastronomi har »Melanzana Rossa di Rotonda« fundet indpas overalt og især i de lokale og regionale kvalitetsrestauranter, og som et tydeligt bevis på dens anseelse omtales den ofte i tv-programmer, fagtidsskrifter og kogebøger. I 2004 blev Melanzana Rossa di Rotonda opført på listen over traditionelle produkter fra regionen Basilicata.

Henvisning til offentliggørelsen af varespecifikationen:

Denne forvaltning har indledt den nationale indsigelsesprocedure ved at offentliggøre forslaget om anerkendelse af den beskyttede oprindelsesbetegnelse »Melanzana Rossa di Rotonda« i Gazzetta Ufficiale della Repubblica Italiana (det italienske statstidende) nr. 219 af 20 september 2007.

Den konsoliderede udgave af produktionsspecifikationen kan ses på webstedet:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg eller